Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8904

17. Együttes nyilatkozat a közép- és kelet-európai országokkal kötött megállapodások szerinti védintézkedésekről 1. A Közösségek és azok tagállamai, valamint Közép- és Kelet-Európa országai között létrejött Európa-megállapodások a Közösségek részéről az e megállapodásokban megállapított bizonyos feltételek szerint megtehető megfelelő védintézkedésekről rendelkeznek. 2. Az intézkedéseknek az ilyen rendelkezések értelmében történő vizsgálatakor és elfogadásakor a Közösségek figyelembe vehetik a termelők vagy régiók helyzetét egy vagy több tagállamban. 3. A védintézkedések végrehajtására vonatkozó közösségi szabályok, beleértve a közösségi kontingensekkel való gazdálkodást, biztosítják, hogy a tagállamok érdekeit teljes mértékben figyelembe vegyék a megfelelő eljárásokkal összhangban.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes